Այս մասին մեկ այլ հաղորդում կա «Նյու Յորք թայմս» պարբերականում 1922 թ․ սեպտեմբերի 18-ին․ «Գաղթականներն անընդհատ գալիս էին․․ Զմյուռնիայի աղետի նոր զարգացումների հետևանքով։ Չորեքշաբթի օրը (սեպտեմբերի 14-ին) Զմյուռնիայում կար փախստականներին տեղափոխող 6 շոգենավ՝ մեկ ամերիկյան, մեկ ճապոնական, երկու ֆրանսիական ու երկու իտալական։ Ամերիկյան ու ճապոնական շոգենավերն ընդունում էին բոլոր եկողներին՝ առանց նրանց թղթերն ստուգելու, մինչդեռ մյուսները ընդունում էին միայն օտարերկրացիներին՝ անձնագրերով»։